JUMAL KÕNELEB
Tere! Kas vajad majanduslikku abi?
Meie vajasime Jumalalt suuri imesid.
Me oleme neid ennegi näinud, aga enne seda pani Jumal
meid kooli ja renoveeris selle. Meie majandussüsteem läbis remondi.
Piibel ütleb Õpetussõnad 1:7: "Issanda kartus on tunnetuse algus,
meeletud põlgavad tarkust ja õpetust."
Meie olime veidi meeletud.
Innustunud, aga meeletud, sest meil polnud tarkust
ega korda majapidamises.
Enne, kui nägime ime, pidime saama tarkust
ja korrigeerimist.
See oli tegelikult imeline.
See oli asi, mida olin kogu aeg sisimas õppida soovinud.
Mind vaevas kogu aeg, et meie majanduslik olukord
oli segamini. Arved maksmata meil
ja kooli rahaasjad olid pea peal.
Muidugi usaldasime, et Issand täidab kõik meie vajadused.
Ta tegigi seda. Ta täitis kõik meie vajadused.
Aga see oli närvesööv.
Ta päästis meid ühest jamast teise järel.
Siis õppisime, et võime seada asjad korda.
Me tegime endale arvetekonto,
millele kandsime igal kuul täpselt arveteks vajamineva summa.
Jagasin aasta lõikes elektrile,
üürile, veele ja prügiveole kuluva summa kuude peale ära
ja kandsin selle igal kuul sendi pealt arvetekontole.
Sellest sai alguse imeline kord. Arved saavad õigeaegselt makstud
ja ma oman ülevaadet selle kohta, mis arveid on oodata ja ma tean,
et meil on raha arvete maksmiseks.
Saan need maksta isegi enne tähtaja kukkumist.
Pole probleemi enam postkasti avada.
Arved ei ahista, sest arvetekontol on raha nende maksmiseks kogu aeg.
Samuti kümnise maksmiseks.
See süsteem jätkus pikalt.
Tegin omale süsteemi ja raamatupidamise, tabelid Exelis,
vähendasin siit ja sealt, valisime kõige odavamaid variante
ja ei raiska sentigi.
Koolile annetatud raha kasutatakse täpselt ja otstarbekalt.
Kõik on täielikult kontrolli all.
Siiski on väljaminekud kogu aeg suuremad kui sissetulekud.
Sissetulekud ei suurene üldse. Mis kasu on siis heast süsteemist?
Kuidas tahes ma ka korda loon, siis sissetulek sellest ei suurene.
Jah, me saame küll arved makstud, aga mis saab toidust ja bensiinist?
Kogu aeg see sama võitlus ja sissetulekuid on liiga vähe.
Väljaminekud on kogu aeg suuremad kui sissetulekud. Mida teha?
Vähendasime küll väljaminekuid nii kuidas saime
ja hoidsime rangelt korda. Küsisime Issandalt: "Mis saab edasi?"
Nüüd tuli järgmine faas meie elus.
Issand pidi selles asjas midagi ette võtma.
Nii ei saanud jätkuda.
Hea süsteemi pidamine ei aita sissetuleku osas.
Miks meie sissetulek on nii väikene?
See ei puudutanudki enam nii väga meid ennast.
Meil oli süsteem ja olime õppinud raha pärast palvetama
ja usus vastu võtma.
Kui lapsed soovisid midagi, siis me koos mõtlesime,
mis need asjad maksavad.
Näiteks viisime Issanda ette lapse unistuste rolleri.
Palusime ühiselt Issandalt seda summat Jeesuse nimel.
Otsisime kirjakoha, kus Jeesus lubab anda.
Nt. "otsige, siis te leiate, paluge ja teile antakse.."
Või milles kaks palves kokku lepivad, seda nad saavad,
minu Isalt, kes on Taevas.
Selle Sõna peal me seisame ja palume, et Isa aitaks meid.
Meie Ida vajab rollerit, sest me elame maal.
Palume seda summat ja laps külvab mingi summa sinna,
kui ta tunneb soovi.
Siis me hakkame tänama, ootame ja täname ning ootame.
Just nagu meil juba oleks see summa olemas ja Issand vastab.
Ikka ja jälle ning täidab sel moel meie vajadused.
Kunagi ei osta me midagi järelmaksuga vaid kogume.
Ka lapsed on õppinud koguma, kui nad midagi vajavad.
Kõigepealt kogud ja kui raha koos, siis võid osta selle uue mobiili.
See on imeline ja vastutustundlik elamise viis.
Ja võlavaba.
Aga koolis olid meil mõned toredad õpetajad kogu aeg alamakstud.
See murdis südant, et kooli majandusasjad ei paranenud.
Saame küll arved makstud, aga mõned õpetajad elavad usust.
Nad saavad viletsat palka üks kuu teise järel.
Isa, me vajame suuremat sissetulekut!
Leiame Piiblist lubadusi, et Sa oled õiglane Jumal
ja Sa tahad meile head.
Siis hakkas Issand meile jälle uut õpetama.
Kõigepealt Ta õpetas meid olema ustav ja maksma kümnist.
Panema Teda esikohale, ka oma rahaasjades.
Teiseks Ta õpetas meile korda ja vastutustunet,
et me ei jääks kellelegi midagi võlgu.
Piibel ütleb, et meil poleks kellegile midagi muud võlgu
peale armastuse.
Seda on hea jagada.
Kolmandaks jagas Issand meiega
väga imelist ilmutust.
Nii tähtsat ja sügavat tõde, mis mõnes mõttes
muutis kogu minu arusaama rahaasjadest.
See tõi esile midagi, millest mul polnud aimugi.
Mis see oli? Meil on alati imetoredaid saladusi,
mis on tegelikult kõik Piiblis kirjas.
See, mida Jumal meile näitas, leidub esmalt Jh.10:10
"Varas ei tule muu pärast kui varastama ja tapma ja hukkama.
Mina olen tulnud, et neil oleks elu, ja oleks seda ülirohkesti."
Jeesus ütleb need sõnad: "Varas ei tule muu pärast kui varastama
ja tapma ja hukkama. Mina olen tulnud, et neil (meil)
oleks elu, ja oleks seda ülirohkesti. Ülikülluslikult.
Mida Jeesus selle sõnaga mõtleb?
See on majandusraskustes üsna julgustav, kui Issand ütleb,
et Tema on tulnud ka sinu ellu, et sul oleks üliküllus.
Kes ei tahaks ülirikkalikku elu?
See sisaldab aga üht revolutsioonilist saladust.
Miks Jeesus nii ütleb?
Tema on tulnud, et meil oleks elu, ja oleks seda ülirohkesti.
Kas ma seletan?
Saladus on selles, mida Jeesus tegi meie eest ristil.
Paljud kristlased teavad, et Ta kandis meie võlad ristile.
See on ka õige tähtsam asi, et saaksime võtta vastu andestuse
oma pattude eest ja igavese elu. Nagu oleme varem õpetanud siin,
kandis Ta ka kõik meie haigused. Aga Ta tegi midagi veel.
Haigused on seotud ühe suurema asjaga.
See, mida Jeesus veel ristil tegi, leidub kirjas Galaatialastele.
Galaatia 3:13-14.
Seal on öeldud:
"Ent Kristus on meid Seaduse needusest lahti ostnud,
kui ta sai needuse meie eest - sest on kirjutatud:
Neetud on igaüks, kes puu küljes ripub -,
selleks et Aabrahami õnnistus saaks paganatele osaks Kristuses
Jeesuses ja et me tõotatud Vaimu saaksime usu kaudu."
Mida Jeesus mõtleb, kui Ta ütleb, et Ta on tulnud andma meile elu
ja seda ülirikkalikult? Ta räägib sellest, millest Pauluski
kirjutab kirjas Galaatlastele.
Seda, et Tema tuli ja murdis needuse võimu meie elu pealt.
Miks? Et meie võiksime pärida Aabrahami õnnistuse.
Kuulasid sa tähelepanelikult?
Jeesus murdis kogu needuse väe ristil surres,
et meie päriksime õnnistuse.
Aabrahami õnnistuse.
Kui me selle koha leidsime, süvenesime ja uurisime,
siis avanes täiesti uus arusaam,
just sellest, mida Jumal on õieti meie heaks teinud.
Ta pole üksnes lepitanud me patte, vaid on murdnud meie elu needuse.
Me ei ela enam neetutena needuse all,
vaid õnnistatutena ja õnnistuse all. Vau!
Mul on uus tõlge.
Seda sõna tasub vaadata kõikvõimalikest tõlgetest.
Seda tuleb uurida, muidu ei saa mina küll sellest aru.
Uus tõlge Gl. 3:13 on selline: "Kristus on lunastanud meid
vabaks käsu needusest saades ise neetuks meie asemel.
Sest kirjutatud on: "Neetud on igaüks,
kes puu külge on riputatud. See sündis, et kõik teised
rahvadki Jeesuses Kristuses (st. mina, meie)
saaksid Aabrahamile lubatud õnnistuse."
Saaksid Aabrahamile lubatud õnnistuse.
"Ja temasse uskujatena saaksime lubatud vaimu."
Ja viimane, 89.salm:
"Ja kui te olete Kristuse omad"
Kas me oleme? - Mina vähemalt olen. - Oleme küll! Oleme Kristuse omad.
"siis olete Aabrahami järeltulijad ja saate pärida selle,
mis talle oli lubatud." Gl. 3:29
See on revolutsiooniline avastus.
Meie jaoks oli see täiesti uus asi.
Usun, et see on uus ka mitmele vaatajale.
Oleme harjunud, et kõik, mis elus ette tuleb on paratamatus.
Kui oled vaene, siis selle vastu ei saa.
Oleme harjunud vastu võtma mitmeid needuse juurde kuuluvaid asju,
nagu peaksimegi nendega elama.
Kui mõistad, et Kristus sai tõesti neetuks sinu eest,
et Jumala õnnistus tuleks sinu üle, siis korraga asjad muutuvad.
Palume, et saaksid sellest täna ilmutuse.
Räägime sellest veel mitu korda.
See on nii oluline, et mõistaksid - sa oled õnnistatud
ja Jumala õnnistuse all!
Ma tahan teada rohkem selle käsuneeduse kohta.
Mis asi see on? Mis käsu needusest
Ta meid lunastanud on?
Vaatan tihti tundmatud sõnad sõnastikust järgi.
Sõnastik kasutab selliseid väljendeid: nuhtlus, tülgastav,
vilets, vaevav, kuratlik, armetu
õnnetus, ebaõnn, õnnetusjuhtum, halb juhus.
Need on asjad, mida me ei taha ja kardame.
Ebaõnnestunud, lootusetu, katastroofiline.
Hävitavad ja rasked asjad.
Murettekitavad õnnetused ja hädad. Need on needuse osad.
Käsu needus on 5. Ms. 28. Uurime pisut seda ka.
5. Ms. 28 on vägev peatükk,
kuigi selles pole midagi meeldivat.
Seda peatükki tasub uurida ja mõtiskleda.
Sa ei pea uskuma midagi, mida mina ja Jan räägime.
Usu ja uuri seda raamatut ise koos Issanda ja Püha Vaimuga.
Mis siin on kirjas?
Küsi Issandalt, miks sinu elu pole selline ja mida see tähendab.
Püha Vaim hakkab sind õpetama.
Käsu needus on needus,
mis langes inimkonna ja maailma üle
kui Aadam pöördus Jumalast ära.
Kui ta otsustas ise hakkama saada.
Ma söön seda puuvilja ja küll ma saan ise ka hakkama.
Ta pööras Jumalast eemale ja sel hetkel langes nende üle needus.
Siin on kirjas: "...vaevaga pead sa sellest sööma kogu eluaja!"
Loeme siis, mis on kirjas 5. Moosese 28.
"Aga kui sa ei kuula Issanda, oma Jumala häält,
ei pea hoolsasti kõiki tema käske ja seadlusi,
mis ma täna sulle annan, siis tulevad su peale kõik
need needused ja tabavad sind." Need on siis VT needused.
Tänapäeval võiks öelda, et see, kes ei ole Kristuses,
kes pole võtnud vastu Kristuse armu.
Õieti suur osa kogu maailmast.
"Neetud oled sa linnas ja neetud oled sa väljal.
Neetud on su korv ja su leivaküna." See on toidutegemine ja ostmine.
Toidu jaoks ei jätku raha. "Neetud on su ihuvili,"
Lapsed teevad kõiki maailma rumalusi ja lähevad halvale teele.
Kasutavad narkootikume ja nende käsi käib igati halvasti.
See on mitmete emade südame mure.
"su maapinna saak, su veiste vasikad ja kitsede talled.."
Kõik on neetud.
Meie mõistes oleks see koolitöö, mis teeb muret.
Kas see läheb hästi või halvasti?
"Neetud oled sa tulles ja neetud oled sa minnes. "
Reisides juhtub õnnetusi.
"Issand saadab sulle needuse, segaduse ja ähvarduse kõiges,"
"Issand nakatab su külge katkutõve, kuni see lõpetab sind sellelt maalt
...kõhetustõvega, palavikuga, põletikuga,"
Igasuguse jubedad haigused. Kas ma jään vananedes vähki?
"viljakõrvetuse ja -roostega, ja need jälitavad sind,"
"Siis on su pea kohal olev taevas nagu vask
ja su all olev maa nagu raud."
Kui palvetan, siis tundub, et Taevas ei kuule.
Miks ma ei saa vastuseid oma palvetele,
kui ma raskustes palvetan?
Taevas on nagu vask ja maa nagu pronks.
Tundub, et asjad ei õnnestu.
Aastast aastasse jälitavad samad probleemid mind.
Miks see ei muutu? Need on täpselt nagu minu hirmud,
minu elu ja needused.
Ometi ütleb Jeesus, et Ta on need kandnud
ja saanud needuseks meie eest, et kõik needused murda.
See loetelu muudkui jätkub.
Kui uskuda Pauluse sõnu, siis see tähendab,
et olen nendest vabastatud.
Kas ma võin uskuda Pauluse sõnu, et Kristus sai needuseks
ja mina olen nendest asjadest vabastatud?
Mida enam õpime tundma Jumalat ja Tema Sõna,
seda imelisem on Tema lunastustöö.
See on tõesti tohutu suur arm.
Jumal ütleb, et Jeesus sai needuseks meie eest,
et meie päriksime Aabrahami õnnistuse.
Mida see tähendab?
See on asja teine pool. Seda vaatame veidi aja pärast.
Tahtsin rõhutada seda, et see Galaatia kirjas nimetatud
Aabrahami õnnistus on midagi enamat.
Esimene asi, mida Jumal ütles kui Ta lõi inimese, oli:
1. Moosese 1:28: "Ja Jumal õnnistas neid (Aadamat ja Eevat),
ja Jumal ütles neile: Olge viljakad ja teid saagu palju,
täitke maa ja alistage see enestele;
ja valitsege kalade üle meres, lindude üle taeva all
ja kõigi loomade üle, kes maa peal liiguvad!”
Esmalt Jumal õnnistas neid. Esimesed sõnad, mida Jumal ütles,
Aadamale ja Eevale, olid õnnistussõnad.
Ta õnnistas neid. Nad olid õnnistatud.
Sageli mõtleme, et õnnistus on lihtsalt tervitus või hea soov.
Lihtsalt meeldiv sõna või heatujuline soov.
See on midagi palju sügavamat.
Jumal õnnistas Aadamat ja Eevat, esimesi inimesi nii,
et Jumala õnnistus oli nende elu üle. Mida kõike see tähendas?
Sellest me hakkamegi rääkima. See on tohutu suur asi,
mis läbib kogu Piiblit. Algusest lõpuni.
Õnnistus, mille Jumal pani inimkonna üle muutus needuseks
pattulangemise tõttu. Jumal sellegipoolest ei loobunud,
sest Ta on hea Jumal. Ta soovib meile head.
Nüüd palvetame.
Tänu, Jeesus, et Sa kandsid ristile kõik meie patud
ja tänu, et selle kaudu Sa murdsid kogu needuse väe.
Tänu, Jeesus, et iga vaataja, kes on võtnud Jeesuse vastu
pole enam neetud. Ta on õnnistatud.
Tänu, Isa, et Sinu õnnistus on meie üle.
Tänu, et me saame elada Sinu armust õnnistuse all!
Vabasta oma õnnistus ka täna iga vaataja kohal.
Jeesuse nimel. Aamen.
Kui see saade on olnud sulle õnnistuseks,
siis võid ka omalt poolt olla meile ja TV7 tööle õnnistuseks.
Võime õnnistada teineteist enda omast andes.
Kui annad, siis tea, et see leiab head maapinda.
See läheb Jumala Sõna levitamiseks sellel maal ja TV7 kaudu
kogu maailmas.
Võid annetada helistades numbrile 900 1777 (Kõne hind on 7 eurot).
Võid ka kasutada ekraanile tulevaid TV7 kontonumbreid.
Ole õnnistatud andes ja tea, et et Jumala õnnistus on ikka su üle.
Aamen.
Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin